பண்ணவன், 'வருக' என்ன, பரிவினன் விரைவில் புக்கான்; கண்ணனைக் கண்ணின் நோக்கிக் கனிந்தனன்; இருண்ட குஞ்சி மண் உறப் பணிந்து, மேனி வளைத்து, வாய் புதைத்து நின்றான். 13 இராமன் இருக்கச் சொல்ல, குகன் தன் கையுறைப் பொருளை அறிவித்தல் 'இருத்தி ஈண்டு' என்னலோடும் இருந்திலன்; எல்லை நீத்த அருத்தியன், 'தேனும் மீனும் அமுதினுக்கு அமைவது ஆகத் திருத்தினென் கொணர்ந்தேன்; என்கொல் திரு உளம்?' என்ன, வீரன் விருத்த மாதவரை நோக்கி முறுவலன், விளம்பலுற்றான்: 14